বৃহস্পতি (দেবতা)
বৃহস্পতি (সংস্কৃত: बृहस्पति) একটি ভারতীয় নাম এবং এর দ্বারা নির্দেশ করা হয় বিভিন্ন যুগের সাথে সংশ্লিষ্ট বিভিন্ন রচনায় বর্ণিত পৌরাণিক চরিত্রকে। প্রাচীন হিন্দু সাহিত্য মতে বৃহস্পতি বৈদিক যুগের একজন ঋষি যিনি দেবতাদের পরামর্শদাতা ও গুরু। বিভিন্ন মধ্যযুগীয় গ্রন্থে এই শব্দটি বৃহস্পতি গ্রহকে ইঙ্গিত করে। প্রাচীন ভারতীয় বৈদিক গ্রন্থ মতে, তিনি হলেন বাগ্মিতার দেবতা, এবং কখনও কখনও তাকে অগ্নি দেবতার সঙ্গে শনাক্ত করা হয়।